**Együttműködési megállapodást kötött a**

**Pécsi Tudományegyetem és a Duna-Dráva Nemzeti Park Igazgatóság**

A PTE a legzöldebb hazai egyetemként sikereket tud felmutatni, ugyanakkor nyilvánvaló, hogy folyamatosan nyitottnak, fogékonynak kell lenni az ökológiai lábnyomot csökkentő újdonságok iránt. Kiemelt szerepet kap a zöld filozófia fejlesztése és kiterjesztése, a környezettudatos gondolkodás népszerűsítése, affinitás minden ágazatban, hogy a fenntartható megoldások vertikálisan és horizontálisan elterjedjenek, kiemelten a Dél-dunántúli régió, valamint hazai és nemzetközi színtér természeti-, társadalmi- és gazdasági környezetében. A PTE Zöld Egyetem Program a szemléletformálás jegyében szem előtt tartja a fenntartható működési feltételek kialakítását.

Napjaink információs zajában a **PTE Zöld Egyetem Program számára rendkívül fontos az együttműködő partnerekkel** egyazon célért folytatott törekvések és **tervezett programok** által a figyelem felhívásaa fenntartható fejlődés minden aspektusára**, illetve a szinergiában rejlő lehetőségek kiaknázása.** Ennek gyümölcseként szolgál **a Pécsi Tudományegyetem és a Duna-Dráva Nemzeti Park Igazgatóság között létesített szoros együttműködés** egy olyan keretmegállapodás aláírásával, mely részben mederbe tereli, részben **magasabb szintre emeli a közös munkát**. Az együttműködés keretében többek között közös **erdőtelepítési és faültetési program megvalósítása a cél, melynek nem csak a szemléletformálásban van kitüntetett szerepe, hanem jelentős lépés a levegőminőség védelem és a dekarbonizáció irányában is.** Az együttműködés további kulcselemét képezi a **különféle közös akciók lebonyolítása**, mint az önkéntes szemétgyűjtési akció szervezése a Duna-Dráva Nemzeti Park Igazgatóság vagyonkezelésében lévő erdőterületeken. Az együttes szervezésben történő események (pl. Föld Napja) esetén kiemelt fontosságú szerepet kap **az erdők, vizes területek és árterek témájához kapcsolódó** **tudásközvetítés**. A PTE a **Madárbarát Egyetem** kitüntető cím birtokosa, melyhez kapcsolódóan szintén közös kezdeményezések tervezése a cél.



További információ:

Kulcsár Tünde – programkoordinátor

PTE Zöld Egyetem Program

kulcsar.tunde@pte.hu

